دروشمی ئاگر

وێنۆک
دروشمی ئاگر ()یارییەکی کۆمپیوتەریی فەنتازیایە، کە لەلایەن کۆمپانیای Intelligent Systems پەرەی پێدراوە و لەلایەن کۆمپانیای Nintendo Entertainment System لە ساڵی ١٩٩٠ بڵاوکراوەتەوە. یەکەمە لە کۆی ٥ یاری دروشمی ئاگر لە ژاپۆن کە پێشوازییەکی سەرکەوتووی لەگەڵدا کرا.

 بنەماکانی یارییەکە 
یارییەکە ڕۆڵگێڕانە و بە شێوەیەکی سەرەکی پشت بە داڕشتنی پلان و بیرۆکە و ستراتیژی تایبەت دەبەستێت بۆ گەیشتن بە ئامانجی یارییەکە کە پێت سپێردراوە. یارییەکە بە پیشاندانی نەخشەیەکی شوێنی گۆڕەپانی شەڕ دەستپێدەکات، و لەم نەخشەیەوە کارەکتەرەکان دەجوڵێن و ڕووداوەکانی شەڕەکە ڕوودەدەن. یارییەکە چەندین بەشی ھەیە، و ھەموو بەشێک ئامانجێکی ھەیە کە ڕەنگە سەرکوتکردنی ھەموو دوژمنەکان بێت یان کوشتنی سەرۆکیان، یان خۆڕاگری بۆ ماوەیەکی دیاریکراو لە نۆرەکاندا، یان ڕزگارکردنی ناوچەکە لە دوژمنان. لە ھەر شەڕێکدا، جەنگاوەر خاڵەکانی ئەزموون بەدەست دەھێنێت کە ئاستی سەربازی بەرز دەکاتەوە وەک خاڵەکانی ژیان، خاڵەکانی ھێرش و بەرگری و ھی تر.

زنجیرەکە چەندین جۆری چەکی نەریتی یان چەکی نەریتی خەیاڵی لەخۆدەگرێت وەک شمشێر، ڕم، تەور، کەوان و چاککردنەوە و جادوو کە چەندین بەشی ھەیە وەک ڕووناکی، تاریکی و توخمەکان؛ بەڵام جادوو تەنھا لە چەند یارییەکی کەمی زنجیرەکەدا دابەش دەکرێت بۆ ئەو بەشانە وەک دروشمی ئاگر چوارەم: جەنگی پیرۆز". ھەندێک یاری ھێزەکانی جادوو دابەش دەکەن بۆ با، ئاگر و ھەورەبرووسکە، و ھەندێک یاری نوێتر لەو جۆرە چەکانە تێدەپەڕن. وەک چۆن لە یاری بەرد-کاغەز-مەقەستدا ھەیە، یارییەکە سێگۆشەی چەکەکانی تێدایە کە باشتربوون دەدات بە شمشێر بەسەر تەوردا، و بە تەور بەسەر ڕمدا، و بە ڕم بەسەر شمشێردا. ھەروەھا سێگۆشەی جادوو کە لە ھەندێک یارییەکاندا ھەیە، ڕووناکی بەسەر تاریکیدا باشتر دەزانێت، و تاریکی بەسەر توخمەکاندا، و توخمەکان بەسەر ڕووناکیدا؛ بەڵام کەوانەکان پەیوەندییان بەو سێگۆشانەوە نییە چونکە چەکێکی جیاوازن، چونکە ئەو چەکانە وەک تەور و شمشێر و ڕم ڕاستەوخۆن لەکاتێکدا کەوانەکان ناڕاستەوخۆن و لە دوورەوە لێدەدەن، و ھەندێک چەکی جادوو یان چاککردنەوە لە مەودایەکی دوورەوە لێدەدەن. سیستمی یارییەکە لەسەر شێوەی یەکەی چوارگۆشەیی دەبێت کە دەتوانرێت لەسەری بڕۆیت و مەودای پێ بژمێردرێت.

ھەموو چەکێک سنوورێکی بەکارھێنانی ھەیە، ئەگەر چەکێک بۆ ژمارەیەکی دیاریکراو لە جارەکان بەکاربھێنرێت، دەشکێت و دەبێت بگۆڕدرێت. چەکە لاوازەکان سنوورێکی گەورەی بەکارھێنانیان ھەیە، بەڵام چەکە بەھێز و دەگمەنەکان سنوورێکی کەمی بەکارھێنانیان ھەیە. لە لایەکی ترەوە، کاریگەری چەکی بەھێز زیاترە، بەڵام وردییەکەی لە پێکانی ئامانجدا کەمترە لە چەکە لاوازەکان. ھەموو چەکێک پلەیەکی ئەزموونی ھەیە بۆ ئەوەی بتوانرێت بەکاربھێنرێت، بۆیە ھەموو جەنگاوەرێک خاڵەکانی ئەزموونی لە یەک یان دوو جۆر چەکدا ھەیە. ئەگەر لە خاڵەکانی ئەزمووندا سەرکەوتوو بوو، کە بەرزترینیان پلەی ئەی و نزمترینیان پلەی یە، ئەوا جەنگاوەرەکە دەتوانێت جۆرە زیاتری چەکەکان بەکاربھێنێت، و ھەرچەندە خاڵەکانی ئەزموون بۆ جۆرێک لە چەک زیاد بکات، ئەوا بەھێزتر دەبێت.

 سەرچاوەکان 

پۆل:دەستوورییەکانی نینتێندۆ
پۆل:یارییە ڤیدیۆییە دەستوورییەکان
پۆل:بڕاندە ژاپۆنییەکان